Ulet vlerësimi për gjendjen financiare të Italisë, Greqia përpjekje për të mos falimentuar
Protesta në Greqi dhe Spanjë kundër masave shtrënguese për uljen e deficitit buxhetor.
Kompania Standart and Poor (S&P) uli nivelin e vlerësimit të kreditimit të Italisë nga A+ në A. Gjithashtu, kjo kompani ka dhënë një parashikim negativ për gjendjen financiare të Italisë në të ardhmen. Nota më e ulët me të cilën vlerësohet sistemi financiar i Italisë, sipas firmës S&P, u bë për disa arësye, si për dobësi fiskale ashtu edhe politike. S&P e ka patur nën vëzhgim rastin e Italisë që nga muaji maj. Edoardo Luinin, punonjës në bursë thotë: Parlamenti italian miratoi javën e kaluar një plan masash shtrënguese me vlerën e 80 miliard dollarëve. Qeveria italiane shpreson që ky plan të ekuilibrojë buxhetin italian deri në vitin 2013. Italia ka ekonominë e tretë më të madhe të Eurozonës. Ndërkaq zyrtarët grekë bënë të ditur organizmin e një tjetër konference për ditën e sotme me përfaqësues të Bashkimit Europian, Bankës Qendrore Europiane dhe përfaqësues të Fondit Monetar Ndërkombëtar. Greqia përballet me falimentim financiar muajin e ardhshëm nëse nuk merr këstin tjetër nga paketa e shpëtimit prej 159 miliardë dollarësh. Grupet financiare ndërkombëtare presin nga Greqia t’i zbatojë me shpejtësi shkurtimet buxhetore dhe të pushojë nga puna mijëra punonjës të sektorit publik, para se të lëvrojnë këstin e ri të huasë. Falimentimi i Greqisë do të kishte pasoja si në Bashkimin Europian ashtu edhe në Shtetet e Bashkuara të Amerikës. Ndërkaq në kryqytetin e Greqisë Athinë, studentët protesutan ndaj masave shtrënguese të cilat sipas tyre i kanë lënë ata pa libra dhe me personel të shkurtuar të mësuesve këtë fillim viti shkollor. Thuajse e njëjta situatë ka qenë edhe në rrugët e Madridit. 21 mijë mësues spanjollë nisën sot një grevë 3 ditore, si shenjë proteste ndaj shkurtimit prej 80 milion eurosh që qeveria ka ndërrmarë në sektorin e arsimit publik. Rreth 400 shkolla pritet të preken nga greva. - thotë një mësuese. Ndërsa Rosabel Romaro, e cila është nëna e një vajze në klasë të parë thotë: Situata ekonomie në Europë ka qenë tema e një bisede telefonike mes presidentit amerikan Barak Obama dhe kancelares gjermane Angela Merkel. Të dy udhëheqësit ndanë të njëjtin mendim se duhen marë hapa konkretë gjatë muajve në vazhdim për të siguruar mëkëmbjen globale ekonomike.